Document ID: /roh_data/filtered/fineweb-2-filterrobots_roh.jsonl.gz/32217

Surtut la naiv ch'è crudada gist anc il dretg mument ed ils success da numerus skiunzs, hajan evidentamain dà l’impuls a blera glieud da cumprar anc in bigliet per ina u l’autra cursa a San Murezzan.
Vendì bun 70%
Entant saja vendida ina gronda part da las plazzas per las cursas da las differentas disciplinas. Grazia al stumpel da l’emna passada hajan els uss vendì 70% dals bigliets.
Premiera è decisiva
Grondas speranzas han ils organisaturs uss a reguard l’emprima cursa dals Campiunadis mundials da skis a San Murezzan il mardi. Cun la bell’aura ch'è annunziada e speranza er cun resultats optimals dals atlets svizzers possian ins segir anc intimar blers da cumprar in bigliet. Quel possian ins gia avair a partir da 40 francs. Cumprais en il ticket è er il viadi a Salastrains, ha suttastritgà Ariane Ehrat.
RR actualitad 17:00